हैदराबाद एनकाउंटर पर एक्ट्रेस रकुल प्रीत सिंह का रिएक्शन, बोलीं- क्राइम करने के बाद कितनी दूर तक भाग सकते...  
तेलंगाना एनकाउंटर पर आया रकुल प्रीत सिंह का रिएक्शन
साउथ के दिग्गज एक्टर जूनियर एनटीआर ने भी एनकाउंटर पर किया ट्वीट
तेलंगाना मामले में चारों आरोपी एनकाउंटर में मारे गए
तेलंगाना महिला वेटरनरी डॉक्टर (Telangana Rape Case) के साथ रेप और मर्डर करने वाले चारों आरोपियों का एनकाउंटर (Encounter) कर दिया गया है. पुलिस ने दावा किया है कि ये सभी आरोपी भागने की कोशिश कर रहे थे और इस दौरान पुलिस की और से फायरिंग हुई, जिसमें चारों आरोपी मारे गए. इस एनकाउंटर को लेकर सोशल मीडिया पर ट्वीट्स और पोस्ट की बाढ़ आ गई है. आम जनता के साथ बॉलीवुड और दूसरे फिल्मी कलाकारों ने भी इसपर अपनी राय पेश की है. इस मुद्दे पर बॉलीवुड की मशहूर एक्ट्रेस रकुल प्रीत सिंह (Rakul Preet Singh) ने भी ट्वीट किया है, जिसने लोगों का खूब ध्यान खींचा है. 
अपने ट्वीट में रकुल प्रीत सिंह (Rakul Preet Singh) ने लिखा कि क्राइम करके और कितना भागोगे. इसमें एक्ट्रेस ने तेलंगाना पुलिस (Telangana Police) को धन्यवाद करते हुए लिखा, "रेप जैसा अपराध करने के बाद तुम और कितना दूर तक भाग सकते हो." रकुल प्रीत सिंह के इस एनकाउंटर (Encounter) पर भी लोग अपना खूब रिएक्शन दे रहे हैं. तेलंगाना के हैदराबाद में हुए इस एनकाउंटर के बाद से ही लोगों ने तेलंगाना पुलिस की खूब सराहना की, इसके साथ ही उन्होंने महिला डॉक्टर को भी इंसाफ दिलाने की बात कही. 
JUSTICE SERVED! Now, Rest In Peace Disha.

रकुल प्रीत सिंह (Rakul Preet Singh) के अलावा दक्षिण भारतीय सिनेमा के सुपरस्टार जूनियर एनटीआर (Junior NTR) ने भी इस एनकाउंटर पर ट्वीट किया है. इसमें जूनियर एनटीआर ने वेटरनरी डॉक्टर को इंसाफ दिलाने की बात करते हुए लिखा, "इंसाफ मिल गया. रेस्ट इन पीस..." बता दें कि अदालत में चार्जशीट दाखिल करने के बाद पुलिस इन चारों आरोपियों को घटनास्थल पर ले गई थी ताकि 'सीन ऑफ क्राइम' (रिक्रिएशन) की पड़ताल की जा सके. लेकिन उनमें से एक आरोपी ने पुलिसकर्मी का हथियार छीन कर भागने की कोशिश करने लगा. पुलिस अधिकारियों ने बताया कि अगर यह आरोपी भाग जाते तो बड़ा हंगामा खड़ा हो जाता इसलिए पुलिस के पास दूसरा कोई रास्ता नहीं था और जवाबी फायरिंग में चारो आरोपी मारे गए. माना जा रहा है कि इस मामले की पूरी जानकारी पुलिस कमिश्नर प्रेस कॉन्फ्रेंस कर सकते हैं.